Guassi

Guassi eli peiteväri on peittävä läpikuultamaton vesiväri, jonka sideaineena on vesiliukoinen kumi- tai liimaseos.Taiteen pikkujättiläinen,  Guassi, s. 188. WSOY, 1995.  Guassin peittävä ominaisuus syntyy läpikuultavaa vesiväriä karkeammasta värijauheesta ja väriin lisätystä valkoisesta pigmentistä, esimerkiksi liidusta: sideaineena guassissa käytetään arabikumia. 

Akvarelleista poiketen guasseilla voi työskennellä tummasta vaaleaan, eli maalata ensin tummilla väreillä ja sitten lisätä vaaleampia kohtia. Guassi muistuttaa temperaa, mutta myös pastellimaalausta. Guassiväri on hyvä tehoste vesivärimaalauksessa. Paperin lisäksi maalauspohjana on käytetty esimerkiksi silkkiä. Vedellä ohennettuna guasseja voi käyttää myös retussiruiskuissa.

Guassimaalauksia

Lähteet

 Aiheesta muualla 

Luokka:Maalausmateriaalit
Luokka:Seulonnan keskeiset artikkelit